rejauldu/bengali-wikipedia huggingface dataset:
জন ক্রমওয়েল ম্যাথার বর্তমান কালের স্বনামধন্য মার্কিন জ্যোতিঃপদার্থবিজ্ঞানী এবং বিশ্বতত্ত্ববিদ। তিনি মার্কিন যুক্তরাষ্ট্রের ভার্জিনিয়া অঙ্গরাজ্যের রোয়ানোকে জন্মগ্রহণ করেন। মূলত মহাজাগতিক ক্ষুদ্রতরঙ্গ পটভূমি বিকিরণ নিয়ে বিস্তর গবেষণার জন্য বিখ্যাত। এ বিষয়ে গবেষণার জন্যই ২০০৬ সালে জর্জ এফ. স্মুটের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি বর্তমানে মেরিল্যান্ডে অবস্থিত নাসার গডার্ড স্পেস ফ্লাইট সেন্টারে কর্মরত আছেন। নোবেল পুরস্কার প্রাপ্তির মূল কারণ ছিল: "মহাজাগতিক ক্ষুদ্রতরঙ্গ পটভূমি বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কার"।   পুরসস্কারসমূহ   Open Scholarship (honorary), Swarthmore, 1964-68  William Lowell Putnam Mathematical Competition, 1967, 30th place nationwide  NSF Fellowship and honorary Woodrow Wilson Fellowship 1968-70  Hertz Foundation Fellowship, 1970-74  NRC Postdoctoral Fellow,1974-76  John C. Lindsay Memorial Award (NASA-GSFC), 1990  Rotary National Space Achievement Award, 1991  National Air and Space Museum Trophy, 1991  Aviation Week and Space Technology Laurels, 1992, for Space/Missiles  Discover Magazine Technology Award finalist, 1993  American Institute of Aeronautics and Astronautics Space Science Award, 1993  Dannie Heineman Prize for Astrophysics, American Astronomical Society and American Institute of Physics, 1993 (presented Jan. 1994)  Goddard Fellow, 1994, GSFC  Honorary Doctor of Science Degree, Swarthmore College, 1994  John Scott Award, City of Philadelphia, 1995  Rumford Prize, American Academy of Arts and Sciences, 1996  Fellow, American Physical Society, 1996  Hall of Fame, Aviation Week and Space Technology, 1997  Member, National Academy of Sciences, 1997  Marc Aaronson Memorial Prize, 1998  Member, American Academy of Arts and Sciences, 1998  Benjamin Franklin Medal in Physics, Franklin Institute, 1999  George W. Goddard Award, Society of Photo-Optical Instrumentation Engineers, 2005  Cosmology Prize, with COBE Team, Peter Gruber Foundation, 2006  পদার্থবিজ্ঞানে নোবেল বিজয়ী ২০০৬  SPIE - The International Society for Optical Engineering Fellow, 2007   আরও দেখুন   জেমস ওয়েব স্পেস টেলিস্কোপ   বহিঃসংযোগ   Interview with John Mather from the SPIE Newsroom  Short biography at the Goddard Space Flight Center  Berkeley lab article  Mather's group's data that led to the Nobel Prize in symmetry magazine.   তথ্যসূত্র  <div class="references-small">  বিষয়শ্রেণী:মার্কিন পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:নাসা ব্যক্তিত্ব বিষয়শ্রেণী:১৯৪৬-এ জন্ম বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের শিক্ষক বিষয়শ্রেণী:জীবিত ব্যক্তি বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:অপটিক্যাল সোসাইটির সভ্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:গডার্ড মহাকাশ যাত্রা কেন্দ্র বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
আব্বাস টায়ারওয়ালা (); জন্ম ১৫ মে ১৯৭৪) হলেন একজন ভারতীয় বলিউড চলচ্চিত্র কাহিনীকার, চিত্রনাট্যকার, সংলাপ লেখক ও পরিচালক।Abbas-Tyrewala New York Times. ২০০০ সালের প্রথম দিকে একজন চিত্রনাট্যকার ও সংলাপ লেখক হিসেবে প্রতিষ্ঠিত হওয়ার পর তিনি মকবুল (২০০৩) ও মুন্না ভাই এম.বি.বি.এস. (২০০৩)-এর মত চলচ্চিত্রের জন্য পুরস্কার লাভ করেন। এছাড়াও তিনি প্রণয়ধর্মী হাস্যরসাত্মক চলচ্চিত্র জানে তু... ইয়া জানে না (২০০৮) দিয়ে পরিচালক হিসেবে আত্মপ্রকাশ করেন, যা সমাদৃত এবং ব্যবসাসফল হয়।   জীবনী  আব্বাসের জন্মগ্রহণ এবং বেড়ে ওঠা মুম্বই শহরে। স্নাতকের জন্য তিনি সেন্ট জেভিয়ার কলেজ, মুম্বাই যোগদান করেন। সেখানে তিনি নাটক নিয়ে কাজ শুরু করেন এবং শীঘ্রই বিজ্ঞাপন লেখা শুরু করেন।  তিনি "দিল পে মাত লে ইয়ার" (২০০০) এবং "লাভ কে লিয়ে কুছ ভি করেগা" (২০০১)-এর মত ছবিতে লেখক ও গীতিকার হিসেবে চলচ্চিত্র শিল্প প্রবেশ করেন। এছাড়াও তিনি সন্তোষ শিবানির "অশোকা (২০০১) ছবিতে সংলাপ লেখক হিসেবে কাজ করেন।   চলচ্চিত্রের তালিকা   পরিচালক   জানে তু ইয়া জানে না (২০০৮)  ঝুটা হিস সহি (২০১০)  মঙ্গো (২০১৪)   লেখক   অশোকা (২০০১)  চুপকে সে (২০০৩)  ডারনা মানা হে (২০০৩)  ম্যায় হুঁ না (২০০৪)   সংলাপ এবং গীতিকবিতা   দিল পে ম্যাট লে ইয়ার (২০০০) (গীতিকবিতা)  খুশি (২০০১) (গীতিকবিতা)  অশোকা (২০০১) (সংলাপ)  লীলা (২০০২) (গীতিকবিতা)   পুরস্কার   ২০০৪: শ্রেষ্ঠ সংলাপ বিভাগে ফিল্মফেয়ার পুরস্কার - মুন্না ভাই এম.বি.বি.এস. ২০০৪: শ্রেষ্ঠ সংলাপ বিভাগে আইফা পুরস্কার - মুন্না ভাই এম.বি.বি.এস. ২০০৪: শ্রেষ্ঠ সংলাপ বিভাগে জি সিনে পুরস্কার - মুন্না ভাই এম.বি.বি.এস. ২০০৫: শ্রেষ্ঠ চিত্রনাট্য বিভাগে জিআইএফএ পুরস্কার - মকবুল ২০০৫: শ্রেষ্ঠ চিত্রনাট্য বিভাগে জি সিনে পুরস্কার - মকবুল (বিশাল ভারদ্বাজ-এর সাথে যৌথভাবে)  ২০০৫: শ্রেষ্ঠ চিত্রনাট্য বিভাগে আইফা পুরস্কার - মকবুল (বিশাল ভারদ্বাজ-এর সাথে যৌথভাবে)   তথ্যসূত্র    বহিঃসংযোগ     Abbas Tyrewala  at Allmovie Abbas Tyrewala: a one-man show Rediff.com''.  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ভারতীয় মুসলিম বিষয়শ্রেণী:মুম্বইয়ের চিত্রনাট্যকার বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:হিন্দি চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ সংলাপ বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ চিত্রনাট্য বিভাগে আইফা পুরস্কার বিজয়ী বিষয়শ্রেণী:শ্রেষ্ঠ সংলাপ বিভাগে আইফা পুরস্কার বিজয়ী বিষয়শ্রেণী:শ্রেষ্ঠ চিত্রনাট্য বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ সংলাপ বিভাগে জি সিনে পুরস্কার বিজয়ী
মিসিসিপি–অ্যালাবামা বেষ্টনী দ্বীপপুঞ্জ হল মিসিসিপি ও অ্যালাবামার উপকূল বরাবর মেক্সিকো উপসাগরের একটি বেষ্টনী দ্বীপের শৃঙ্খল, যা মিসিসিপি সাউন্ডকে ঘিরে রেখেছে। প্রধান দ্বীপগুলি হল ক্যাট আইল্যান্ড, শিপ আইল্যান্ড, হর্ন আইল্যান্ড, পেটিট বোইস আইল্যান্ড ও ডাউফিন আইল্যান্ড; ২০তম শতাব্দীর গোড়ার দিকে শৃঙ্খলে ক্যাপ্রিস আইলও অন্তর্ভুক্ত ছিল, যেটি তারপর থেকে নিমজ্জিত হয়েছে। দ্বীপগুলি প্রশস্ত খাঁড়ি দ্বারা পৃথক রয়েছে, যার মধ্যে কয়েকটি উপসাগরীয় উপকূলীয় বন্দরগুলির জন্য জাহাজ চলাচলের চ্যানেল গঠনের জন্য চ্যানেলাইজ করা হয়েছে। দ্বীপগুলি সাধারণত সঙ্কুচিত ও পশ্চিম দিকে সরে যাওয়ার সঙ্গে সঙ্গে ১৮০০-এর দশক থেকে দ্বীপগুলির আকার ও আয়তনের উল্লেখযোগ্যভাবে পরিবর্তিত হয়েছে, দ্বীপগুলি সাধারণত সঙ্কুচিত ও পশ্চিম দিকে স্থানান্তরিত হয়, বিশেষত বড় গ্রীষ্মমণ্ডলীয় ঘূর্ণিঝড়ের পরে। বেশিরভাগ দ্বীপই জনবসতিহীন। শৃঙ্খলের বেশিরভাগ মিসিসিপীয় অংশ উপসাগরীয় দ্বীপপুঞ্জের জাতীয় সমুদ্রতীরের অন্তর্ভুক্ত।  ভূগোল মিসিসিপি–অ্যালাবামা বেষ্টনী দ্বীপ শৃঙ্খলটি মিসিসিপির উপসাগরীয় উপকূল থেকে ১০ মাইল থেকে ১৪ মাইল (১৬ থেকে ২৩ কিমি) দক্ষিণে সমুদ্রের মধ্যে অবস্থিত এবং উপকূলের সমান্তরালে মোটামুটি সেন্ট লুইস উপসাগর থেকে মোবাইল উপসাগর পর্যন্ত ৭০ মাইল (১১৩ কিমি) জুড়ে বিস্তৃত, এটি মিসিসিপি সাউন্ডকে মেক্সিকো উপসাগর থেকে পৃথক করে।  তথ্যসূত্র  বিষয়শ্রেণী:মিসিসিপির বেষ্টনী দ্বীপপুঞ্জ বিষয়শ্রেণী:অ্যালাবামার বেষ্টনী দ্বীপপুঞ্জ
ডান|থাম্ব|300x300পিক্সেল| উত্তরপ্রদেশের মানচিত্রে বস্তী বিভাগের অবস্থান বস্তী বিভাগ (হিন্দি: बस्ती मंडल) হল উত্তর ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর দপ্তর বস্তী শহরে অবস্থিত। ২০০৫ সালের পরিস্থিতি অনুসারে, এই বিভাগ তিনটি জেলায় বিভক্ত। মূলত গোরখপুর জেলা জেলা থেকে বস্তী জেলা এবং বস্তী বিভাগ গঠিত হয়েছে।   বাস্তী   সিদ্ধার্থ নগর এবং   সন্ত কবীর নগর।   তথ্যসূত্র   বিষয়শ্রেণী:উত্তরপ্রদেশের বিভাগ
সাদুল্লাপুর ইউনিয়ন বাংলদেশের ঢাকা বিভাগের গোপালগঞ্জ জেলার কোটালীপাড়া উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    দর্শনীয় স্থান   মা মনসা মন্দির (লাটেঙ্গা); বড় কালি মন্দির (বহরাবাড়ি); শ্রী শ্রী নরত্তোম গোস্বামীর আশ্রম (পাখরপাড়); ভাঙ্গারহাট সার্বজনীন দূর্গা মন্দির, লাটেঙ্গা মাঠ, নৈসর্গিক সৌন্দর্যপূর্ণ রামনগর ও লখন্ডার বিল।   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- সমর চাঁদ মৃধা (খোকন)   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:কোটালীপাড়া উপজেলার ইউনিয়ন
সরকারি জাদুঘর, আলোয়ার হলো ভারতের রাজস্থানের সিটি প্যালেস আলোয়ারের বিনয় বিলাস মহলে অবস্থিত একটি জাদুঘর। জাদুঘরের সংগ্রহে রাজপুতানার সাংস্কৃতিক, ঐতিহাসিক এবং সামরিক অতীতের চিত্র তুলে ধরা হয়েছে। আলোয়ারের রাজপরিবারের সূক্ষ্ম শিল্পকর্মের নমুনা সংগ্রহের আগ্রহ থেকেই এই জাদুঘরের উদ্ভব হয়েছিল।  আনুষ্ঠানিকভাবে ১৯৪০ সালে সংগ্রহশালাটি জাদুঘর হিসেবে খোলা হয়েছিল।  এই ভবনটি অনেক সরকারি অফিসের জন্যও ব্যবহৃত হয়।  আলোয়ার রাজ্যের তৃতীয় শাসক মহারাও রাজা বিনয় সিংহ কর্তৃক নির্মিত ১৮ শতকের এই প্রাসাদটি মুঘল এবং রাজপুত স্থাপত্যের সংমিশ্রণ।  জাদুঘরে ২৩৪টি ভাস্কর্য, ১১টি শিলালিপি, ৯৭০২টি মুদ্রা, ৩৫টি ধাতব বস্তু, ২৫৬৫টি চিত্রকর্ম এবং পাণ্ডুলিপি, ২২৭০টি অস্ত্রাগারের জিনিসপত্র এবং স্থানীয় কারুশিল্পের ১৮০৯টি বিবিধ জিনিসপত্র রয়েছে। চিত্রকলা, পাণ্ডুলিপি এবং অস্ত্রের প্রাধান্য দেখে, ১৯৬০-এর দশকে কিউরেটর পিএল চক্রবর্তী এটিকে সামাজিক-সামরিক জাদুঘর বলে অভিহিত করেছিলেন।   তথ্যসূত্র   বিষয়শ্রেণী:১৯৪০-এ প্রতিষ্ঠিত জাদুঘর বিষয়শ্রেণী:১৯৪০-এ ভারতে প্রতিষ্ঠিত বিষয়শ্রেণী:রাজস্থানের জাদুঘর
দালোয়া পশ্চিম আফ্রিকার রাষ্ট্র কোত দিভোয়ার বা আইভরি কোস্টের পশ্চিমভাগে অবস্থিত একটি নগরী। এটি একই সাথে সাসঁদ্রা-মারাউয়ে জেলা ও ও-সাসঁদ্রা অঞ্চলের প্রশাসনিক কেন্দ্র। এছাড়া এটি দালোয়া দেপার্ত্যমঁ বা জেলারও প্রশাসনিক কেন্দ্র ও একই সাথে একটি সু-প্রেফেকত্যুর। ২০১৪ সালের জনগণনা অনুযায়ী ১৪৪ বর্গকিলোমিটার আয়তনের শহরটিতে প্রায় আড়াই লক্ষ অধিবাসী বাস করে, ফলে এটি দেশটির তৃতীয় বৃহত্তম শহর। দালোয়া শহরটি কোত দিভোয়ারের রাজধানী ইউয়ামুসুক্রো থেকে পশ্চিম দিকে অবস্থিত। এটি একটি কৃষি অঞ্চলের গুরুত্বপূর্ণ বাণিজ্য কেন্দ্র। বিশেষ করে এখানে কোকো বীজের বাণিজ্য চলে। নগরটিতে একটি বিমানবন্দর আছে, যার নাম দালোয়া বিমানবন্দর। এখানে দালোয়া রোমান ক্যাথলিক ধর্মপ্রদেশের অধ্যক্ষ কাতেদ্রাল দ্যু ক্রিস্ত-রোয়া নামক মহাগির্জায় বসেন।  দর্শনীয় স্থানের মধ্যে আছে কাসকাদ দ্য লা মারাউয়ে নামক ছবির মতো সুন্দর কিছু জলপ্রপাত, যা দালোয়ার কাছেই অবস্থিত; মার্শে দ্য দালোয়া বা দালোয়ার প্রধান বাজার, যেখানে ঐতিহ্যবাহী কুটিরশিল্পজাত দ্রব্যের পাশাপাশি টাটকা খাবার ও মসলা কিনতে পাওয়া যায়; গ্রঁদ মোস্কে দ্য দালোয়া নামক মসজিদটি শহরের বড় মসজিদ, যা অঞ্চলটির ইসলামী ঐতিহ্যের প্রতিফলন। দালোয়ার চারপাশের অঞ্চলে আছে বিভিন্ন কৃষি খামার, তবে সবচেয়ে উল্লেখযোগ্য কৃষিদ্রব্য হল কোকো, যা চকলেট বানাতে ব্যবহৃত হয়। দর্শনার্থীরা ঐসব খামার ঘুরে দেখতে পারেন।  তথ্যসূত্র  বিষয়শ্রেণী:কোত দিভোয়ারের শহর
thumb শক্তি রাজ পরিহার জম্মু ও কাশ্মীরের একজন ভারতীয় রাজনীতিবিদ এবং ভারতীয় জনতা পার্টির সদস্য। রাজ ২০১৪ সাল থেকে ২০১৮ সাল পর্যন্ত ডোডা জেলার ডোডা আসন থেকে জম্মু ও কাশ্মীর বিধানসভার সদস্য ছিলেন।My NetaSurprising Chenab ২০২৪ সাল থেকে তিনি ডোডা পশ্চিম বিধানসভা কেন্দ্র থেকে বিধায়ক হিসেবে দায়িত্ব পালন করছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:ডোডা জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:১৯৭০-এ জন্ম
thumb|১৮০২ খ্রিষ্টাব্দে ফিরোজাবাদের পশ্চিম দ্বার ফিরোজ শাহ কোটলা (হিন্দী: फ़िरोज़ शाह कोटला, উর্দু: فروز شاہ کوٹلا) দিল্লীর সুলতান ফিরোজ শাহ তুঘলক দ্বারা নির্মিত দিল্লীর পঞ্চম শহর ফিরোজাবাদের প্রাসাদ ও দুর্গ বিশেষ। বর্তমানে এই স্থাপত্য ধ্বংসাবশেষে পরিণত হয়েছে।   ইতিহাস  দিল্লীর সুলতান ফিরোজ শাহ তুঘলক ১৩৫৪ খ্রিষ্টাব্দে যমুনা নদীর তীরে দিল্লীর পঞ্চম শহর ফিরোজাবাদের পত্তন করেন। এই শহরে তিনি তার কোটলা বা দুর্গ প্রাসাদ নির্মাণ করেন যা ফিরোজ শাহ কোটলা নামে পরিচিত।   জামি মসজিদ  প্রাচীর ঘেরা এই স্থাপত্যের এক দিকে জামি মসজিদের ছাদবিহীন ধ্বংসস্তুপ বর্তমান। অতীতে এটি দিল্লীর সবচেয়ে বড় মসজিদ ছিল। ১৩৯৮ খ্রিষ্টাব্দে দিল্লী আক্রমণকারী তৈমুর লং এই মসজিদে প্রতি শুক্রবার নমাজ পড়তে আসতেন।India, ডরলিং কিন্ডার্স্লে লিমিটেড, লন্ডন,    অশোকের স্তম্ভ  thumb|১৮৬০ খ্রিষ্টাব্দে অশোকের স্তম্ভ  left|thumb|অশোকের স্তম্ভ  জামি মসজিদের ধ্বংসাবশেষের পাশে ১৩.১ মিটার উঁচু বেলেপাথরের তৈরী একটি স্তম্ভ বর্তমান। এই স্তম্ভটি সম্রাট অশোক দ্বারা খ্রিষ্টপূর্ব তৃতীয় শতকে নির্মিত। ফিরোজ শাহ তুঘলক এই স্তম্ভটিকে পাঞ্জাবের আম্বালা থেকে আনিয়ে এখানে ১৩৫৬ খ্রিষ্টাব্দে পুনর্স্থাপনা করেন।  এই স্তম্ভের উৎকীর্ণ লিপি থেকে জেমস প্রিন্সেপ ১৮৩৭ খ্রিষ্টাব্দে ব্রাহ্মী লিপির পাঠোদ্ধার করেন।   তথ্যসূত্র   বিষয়শ্রেণী:দিল্লির প্রত্নতাত্ত্বিক স্মৃতিসৌধ
ডান|থাম্ব|200px|বুনো টার্কির পালকের কালো অক্ষ থাম্ব|অক্ষকে কেন্দ্র করে একগুচ্ছ ফুল জীববিজ্ঞানে অক্ষ বলতে একটি নির্দিষ্ট ধারক বা দণ্ডকে বোঝায়। প্রাণীবিজ্ঞানের চেয়ে উদ্ভিদবিজ্ঞানে অক্ষ শব্দটি বেশি ব্যবহৃত হয়।   প্রাণীবিজ্ঞানে অক্ষ  মেরুদণ্ডী প্রাণীতে অক্ষ বলতে মূলত মেরুদণ্ডকে বোঝায়। কারণ মেরুদণ্ড বক্ষাস্থিচক্রকে ধারণ করে এবং শ্রোণীচক্রের সাথে যুক্ত থাকে। এছাড়া পালকের বার্বসমূহের মধ্যবর্তী দণ্ডকে অক্ষ বলে। অক্ষ সাইটোপ্লাজম দিয়ে পূর্ণ থাকে।   উদ্ভিদবিজ্ঞানে অক্ষ  থাম্ব|ফার্নের যৌগিকপত্র ও তার অক্ষ উদ্ভিদের ক্ষেত্রে কোন যৌগিক গঠনের মধ্যবর্তী দণ্ডকে অক্ষ বলে। কোন একটি যৌগিক পত্রের মধ্যবর্তী দণ্ডকেও অক্ষ বলা হয়॥ আবার গুচ্ছ পুষ্পের ধারককেও অক্ষ বলে। ফসলের শিষের ধারকও অক্ষ নামে পরিচিত।   আরও দেখুন   মেরুদণ্ডী প্রাণী   তথ্যসূত্র   বিষয়শ্রেণী:মেরুদণ্ডী প্রাণীর শারীরতত্ত্ব বিষয়শ্রেণী:উদ্ভিদের শারীরতত্ত্ব বিষয়শ্রেণী:উদ্ভিদ অঙ্গসংস্থানবিদ্যা
{|   |- |  |} This route map: |}   Underground portion is not indicated. Once part of the system is finished in the real world, please change the prefix of icon ID from "uex" to "u" for above ground section (or use the "-ELEV" set for elevated section;) "ut" for underground section.  There will be 3 interconnected routes running on this system, sharing rail tracks of each other. They are "Grushebaya Polyana - Olimpiyskaya Derevnya (Olympic Village,)" "Grushebaya Polyana - Zheleznodorozhny Vokzal Sochi" and "Olimpiyskaya Derevnya - Mamayka." Route names or order are not yet confirmed by official.  Internal links should be repaired once the respective station article is written in English Wikipedia.  Category:সুচি লাইট মেট্রো
এ এম ফজিল (; জন্মঃ ১৯৫৩, কেরল) হলেন একজন ভারতীয় চলচ্চিত্র নির্মাতা, চলচ্চিত্র প্রযোজক, এবং চিত্রনাট্যকার। তিনি মালায়ালম সিনেমায় তার কাজের জন্য সুপরিচিত।   প্রাথমিক জীবন তার পিতা তাকে একজন ডাক্তার বানাতে চেয়েছিলেন, কিন্তু স্কুল ও কলেজের পাঠ্য বহির্ভূত   কার্যক্রম তার পঠনে আধিপত্য বিস্তার করেছিল। তিনি নাটক লিখেছেন এবং তার বন্ধুদের সঙ্গে মঞ্চস্থ করেন এবং এই দল সম্ভবত জনতাকে আনন্দ দিতে সমর্থ্য হয়েছিল।  কর্মজীবন ১৯৮০র দশকের পর থেকে ফজিল ৩০টিরও বেশি চলচ্চিত্র পরিচালনা করেছেন। তিনি অসংখ্য মালায়ালম চলচ্চিত্রের পাশাপাশি বেশ কয়েকটি তামিল চলচ্চিত্রেও কাজ করেছেন।   ব্যক্তিগত জীবন  ফজিল রোজিনাকে বিয়ে করেন। এই দম্পতির চারটি সন্তান রয়েছে। পুত্র ফাহাদ ফজিল এবং ইসমাইল ফজিল, কন্যা আহমদো এবং ফাতিমা। তার পুত্র ফাহাদ ফজিল মালায়ালম সিনেমার একজন সুপরিচিত অভিনেতা।   চলচ্চিত্রের তালিকা    নির্দেশিত ছায়াছবি   বছর  ছায়াছবি  ভাষা  শ্রেষ্ঠাংশে ২০১১ লিভিং টুগেদার মালায়ালম হেমন্ত, জিনোপ ক্রিসান, শ্রীলেখা, শ্রীজিত বিজয় ২০০৯ মস এন্ড ক্যাট মালায়ালম দিলীপ, বেবী নিবেদীতা, অশ্বতী অশোক, রহমান ২০০৫ ওরু নাল ওরু কানাবু তামিল শ্রীকান্ত, সোনিয়া আগরওয়াল ২০০৪ বিশ্বজাথুমবাথু মালায়ালম মোহনলাল, নয়নতারা, মুখেশ   প্রযোজিত ছায়াছবি   বছর  ছায়াছবি  ভাষা  শ্রেষ্ঠাংশে ২০০৪ বিশ্বজাথুমবাথু মালায়ালম মোহনলাল, নয়নতারা, মুখেশ ২০০৩ ক্রোনকিক ব্যাচেলার মালায়ালম মাম্মূত্তী, রম্ভা, মুখেশ, ভাবনা   পুরস্কার  জাতীয় চলচ্চিত্র পুরস্কার  ১৯৯৩ – শ্রেষ্ঠ জনপ্রিয় চলচ্চিত্র জন্য জাতীয় চলচ্চিত্র পুরস্কার পথ্য বিনোদন প্রদান - মনিচিত্রাথাজু  কেরালা রাজ্য ফিল্ম অ্যাওয়ার্ডস  ১৯৯৩: শ্রেষ্ঠ জনপ্রিয় চলচ্চিত্র জন্য কেরালা স্টেট ফিল্ম অ্যাওয়ার্ড - মনিচিত্রাথাজু   ১৯৮৬: জনপ্রিয় এবং নান্দনিক মানের সঙ্গে শ্রেষ্ঠ চলচ্চিত্র - এন্নিন্নুম কান্নেত্তেন্তে   ১৯৭৪: জনপ্রিয় এবং নান্দনিক মানের সঙ্গে শ্রেষ্ঠ চলচ্চিত্র - নক্কেথা ধুরেথু কান্নুম নাততু   ১৯৮৩: শ্রেষ্ঠ চলচ্চিত্র - ইন্তিমামাত্তিক্কুত্তিয়াম্মক্কু   ১৯৮৩: শ্রেষ্ঠ পরিচালক - ইন্তি মৃমৃত্তিক্কু্ট্টিয়াম্মাক্কু   ১৯৮০: জনপ্রিয় এবং নান্দনিক মানের সঙ্গে শ্রেষ্ঠ চলচ্চিত্র - মনজিল বিরিনজা পুক্কাল    ফিল্মফেয়ার অ্যাওয়ার্ডস সাউথ  ১৯৮৫: তামিল মধ্যে শ্রেষ্ঠ পরিচালক - পুভ পচুদাভাhttp://books.google.co.in/books?id=Q5UqAAAAYAAJ&q=payanangal+mudivathillai&dq=payanangal+mudivathillai&hl=en&ei=qh_STfOvG8HRrQfntrG2CQ&sa=X&oi=book_result&ct=result&resnum=2&ved=0CC8Q6AEwAQ   আরও দেখুন   সেলিম আহমেদ  ড্যানিশ আসলাম   তথ্যসূত্র    বহিঃসংযোগ     বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:মালায়ালম চলচ্চিত্র পরিচালক বিষয়শ্রেণী:তামিল চলচ্চিত্র পরিচালক বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:ভারতীয় মুসলিম বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:জাতীয় চলচ্চিত্র পুরস্কার (ভারত) বিজয়ী বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক বিষয়শ্রেণী:১৯৪৯-এ জন্ম বিষয়শ্রেণী:মালয়ালম চলচ্চিত্র পরিচালক বিষয়শ্রেণী:মালয়ালী ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:কেরলের চলচ্চিত্র প্রযোজক
বিদ্যা চন্দ্র দেববর্মা (১১ এপ্রিল ১৯১৬, বেহালাবাড়ি - ১৮ জুন ২০১০, আগরতলা ) ছিলেন ভারতের ত্রিপুরা রাজ্যের একজন কমিউনিস্ট রাজনীতিবিদ। ত্রিপুরার কমিউনিস্ট আন্দোলনের একজন বিশিষ্ট নেতা, দেববর্মা মোট নয় বছর জেলে এবং ১৩ বছর আন্ডারগ্রাউন্ড কর্মী হিসেবে কাটিয়েছেন। ছয়বারের রাজ্য বিধানসভার সদস্য  এবং রাজ্য সরকারের মন্ত্রী, দেববর্মা কখনোই কোনো নির্বাচনে প্রতিদ্বন্দ্বিতা করে হেরে যাননি।   তথ্যসূত্র   বিষয়শ্রেণী:ত্রিপুরা বিধানসভার সদস্য ১৯৯৩-১৯৯৮ বিষয়শ্রেণী:ত্রিপুরা বিধানসভার সদস্য ১৯৮৮-১৯৯৩ বিষয়শ্রেণী:ত্রিপুরা বিধানসভার সদস্য ১৯৮৩-১৯৮৮ বিষয়শ্রেণী:ত্রিপুরা বিধানসভার সদস্য ১৯৭৭-১৯৮৩ বিষয়শ্রেণী:ত্রিপুরা বিধানসভার সদস্য ১৯৭২-১৯৭৭ বিষয়শ্রেণী:আগরতলার ব্যক্তি বিষয়শ্রেণী:ত্রিপুরী ব্যক্তি বিষয়শ্রেণী:ভারতীয় বন্দী ও আটক বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:২০১০-এ মৃত্যু বিষয়শ্রেণী:১৯১৬-এ জন্ম বিষয়শ্রেণী:ত্রিপুরা বিধানসভার সদস্য ১৯৬৭-১৯৭২ বিষয়শ্রেণী:ত্রিপুরার বিরোধী দলনেতা
ডারহাম বিশ্ববিদ্যালয় (ইংরেজি: Durham University) হল উত্তর-পূর্ব ইংল্যান্ডের ডারহামের একটি কলেজিয়েট সরকারি গবেষণা বিশ্ববিদ্যালয়। স্টকটন-অন-টিসে এর দ্বিতীয় ক্যাম্পাস অবস্থিত। এই বিশ্ববিদ্যালয়ের চ্যান্সেলর হলেন স্যার থমাস অ্যালেন, তিনি ২০১২ সালে বিল ব্রাইসনের পর চ্যান্সেলর হন। কলেজিয়েট বিশ্ববিদ্যালয় হিসেবে এর প্রধান কার্যাবলি বিশ্ববিদ্যালয়ের শিক্ষায়তনিক বিভাগে ও ১৬টি কলেজের মধ্যে বিস্তৃত। সাধারণত বিভাগসমূহ গবেষণার ও শিক্ষার্থীদের উদ্দেশ্যে লেকচার প্রদানে নিয়োজিত থাকে, অন্যদিকে কলেজে অন্যান্য আয়োজন ও স্নাতক-পূর্ব, স্নাতক শ্রেণীর শিক্ষার্থীদের কল্যাণ, স্নাতকোত্তর গবেষণা ও কিছু বিশ্ববিদ্যালয়ের কার্যাবলি পরিচালনা করে থাকে।  বিশ্ববিদ্যালয়টি ১৮৩২ সালের সংসদীয় আইন অনুসারে প্রতিষ্ঠিত হয় এবং ১৮৩৭ সালের রাজকীয় চার্টার অনুসারে অনুমোদিত হয়। এটি ইংল্যান্ডে ৬০০ বছর ধরে টিউশন ঘোষণা করা কয়েকটি বিশ্ববিদ্যালয়ের একটি এবং ইংল্যান্ডের তৃতীয় পুরাতন বিশ্ববিদ্যালয়। ডারহাম বিশ্ববিদ্যালয়ের অধীনে ১১শ শতাব্দীর ডারহাম দুর্গ থেকে শুরু করে ১৯৩০ এর দশকের আর দেকো শৈলীর চ্যাপেলসহ ৬৩টি তালিকাভুক্ত দালান রয়েছে। এছাড়াও ডারহাম ক্যাথেড্রালের সাথে যৌথভাবে বিশ্ববিদ্যালয়টি ডারহাম বিশ্ব ঐতিহ্যবাহী স্থান পরিচালনা করে থাকে। বিশ্ববিদ্যালয়টির অধীনস্থ বিশ্ব ঐতিহ্যবাহী স্থানসমূহ হল ডারহাম দুর্গ, প্যালেস গ্রিন, ও ঐতিহাসিক কোসিন্‌স গ্রন্থাগারের চতুর্পাশের দেয়াল।  বিশ্ববিদ্যালয়টি ব্রিটিশ গবেষণা বিশ্ববিদ্যালয়ের রাসেল গ্রুপের সদস্য, পূর্বে এটি ১৯৯৪ গ্রুপের সদস্য ছিল। ডারহাম আঞ্চলিক এনএইট রিসার্চ পার্টনারশিপ ও অন্যান্য আন্তর্জাতিক বিশ্ববিদ্যালয় গ্রুপ, যেমন মাতারিকি নেটওয়ার্ক অব ইউনিভার্সিটিস ও কোইমব্রা গ্রুপের সাথে সম্পৃক্ত। বিশ্ববিদ্যালয়টি ২০০৫ সালে সানডে টাইমসের বর্ষসেরা বিশ্ববিদ্যালয়ের খ্যাতি অর্জন করে, ও ২০০৪ ও ২০১৬ সালে ক্ষুদ্র তালিকায় অন্তর্ভুক্ত ছিল, এবং ২০১৫ সালে টাইমস ও সানডে টাইমসের বর্ষসেরা ক্রীড়া বিশ্ববিদ্যালয়ের খ্যাতি লাভ করে।  তথ্যসূত্র  বহিঃসংযোগ   Durham University  Durham Student Union    বিষয়শ্রেণী:১৮৩২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাসেল গ্রুপ বিষয়শ্রেণী:১৮৩২-এ ইংল্যান্ডে প্রতিষ্ঠিত বিষয়শ্রেণী:বিশ্ববিদ্যালয় যুক্তরাজ্য
ডান|থাম্ব|256x256পিক্সেল|একটি আণুবীক্ষণিক মাইট  লরিয়া ফর্মোসা  আণুবীক্ষণিক প্রাণী হলো এমন প্রাণী যেগুলি কেবল মাইক্রোস্কোপের নীচে দৃশ্যমানভাবে পর্যবেক্ষণ করা যায়। অন্যান্য জীবাণুর তুলনায়, যেগুলো এককোষীয়, আণুবীক্ষণিক প্রাণীগুলি অনন্য, কারণ এগুলি অন্যান্য প্রাণীর মতো বহুবর্ষজীবী।  উল্লেখযোগ্য ফাইলার মধ্যে অন্তর্ভুক্ত:   অণুবীক্ষণিক আর্থ্রোপডস, ধূলি মাইট, মাকড়সা মাইট এবং কিছু ক্রাস্টাশিয়ান যেমন কোপেপডস এবং নির্দিষ্ট কিছু ক্লডোসেরা সহ। ক্ষুদ্রতম পরিচিত পোকা হল মেগাফ্রাগমা মাইমারিপিন, যা বহু এককোষী জীবের চেয়ে ছোট একটি অণু-প্রাণী।   টারডিগ্রেডস  রটিফারস, যা সাধারণত পরিশোধিত জলে পাওয়া যায় এমন ফিল্টার ফিডার।  কিছু নেমাটোড প্রজাতি   সম্প্রতি আবিষ্কৃত অ্যানেরোবিক প্রজাতি সহ অনেক লরিসিফেরা, যা তাদের পুরো জীবন একটি অ্যানোসিক (অক্সিজেন ঘাটতিযুক্ত) পরিবেশে কাটায়।    তথ্যসূত্র   বিষয়শ্রেণী:অণুজীব
নিউজিল্যান্ডের বেশিরভাগ স্থান-নাম এসেছে মাওরি ও ব্রিটিশ উৎস থেকে। দুটি দলই বিখ্যাত ব্যক্তি, ঘটনা, তাদের আদি নিবাস, তাদের জাহাজ, অথবা এলাকার বৈশিষ্ট অনুসারে স্থানের নাম রেখেছে। মাওরিরা নিউজিল্যান্ড দেশটির জন্য কোনো সামগ্রিক নাম রাখে নি, তবে উপনিবেশ পরবর্তীকালে আওতেয়ারোয়া (সাধারণ অনুবাদে ‘দীর্ঘ শ্বেত মেঘ’ বলা হয়) নামটি বিভিন্ন যায়গায় ব্যবহার করা হয়েছে। ডাট মানচিত্রকাররা দ্বীপপুঞ্জের নাম রাখে নোভা জিল্যান্ডিয়া এবং পরবর্তীতে ব্রিটিশ অভিযাত্রী জেমস কুক এর ইংরেজিকরণ করেন নিউজিল্যান্ড।  ইউরোপীয়রা আঠারো শেষে ও উনিশ শতকের শুরু দিকে বেশ কিছু মাওরি আদি নাম বদলে নতুন নাম রাখে। ১৮৯৪ সালে সরকারী সংশোধনী ও ১৯৪০ এর মধ্যভাগে নিউজিল্যান্ডের ভৌগোলিক পরিষদ মূল মাওরি নামগুলিকে উৎসাহিত করে, যদিও সেগুলোর ভুল বানান ও ভুল উচ্চারণ চলতে থাকে। বর্তমানে বেশ কিছু নামের বিকল্প অথবা ইংরেজি ও মাওরি দৈত নাম অথবা, খুব অল্প কিছু দৈত মাওরি অথবা দৈত ইংরেজিতে আছে। যদিও বেশিরভাগ নাম সরকার স্বীকৃত নয়, কিন্তু যদি সেগুলো কোনো কর্তৃপক্ষীয় প্রকাশনায় উল্লেখ করা হয় তবে তাকে প্রামাণ্য নাম হিসেবে গ্রহণ করা হয়। নিউজিল্যান্ডের উপনিবেশিক নামগুলো দেয়া হয়েছে যায়গাটির কোনো মজার কোনো অবস্থান থেকে যা বিনোদনদায়ক, বা বিজ্ঞাপনী স্লোগান, বা কোনো পূর্ণ নামের সংক্ষেপণ করে। কিছু যায়গার নাম রাখা হয়েছে জনপ্রিয় হলিউড সিনেমা দ্য লর্ড অফ দ্য রিংস থেকে, যায়গাটির সাথে মুভির সম্পর্ক বোঝানোর জন্য, যেন তা আকর্ষণ সৃষ্টি করে।   দেশ ও মূল দ্বীপপুঞ্জ  alt=brown square paper with Dutch writing and a thick red, curved line|right|thumb|১৬৫৭ সালের মানচিত্রে "নোভা জিল্যান্ডিয়া'র পশ্চিম উপকূল চিহ্নিত করা হয়েছে  বিষয়শ্রেণী:নিউজিল্যান্ড
প্রজা রাজ্যম পার্টি (তেলুগু : ఫ్రజా రాజ్యం) হল ভারতের অন্ধ্রপ্রদেশ রাজ্যে গঠিত একটি আঞ্চলিক রাজনৈতিক দল। ২০০৮ সালের ২৬ অগস্ট তেলুগু চলচ্চিত্রাভিনেতা চিরঞ্জীবী এই রাজনৈতিক দলটি প্রতিষ্ঠা করেন। ২০১১ সালে প্রজা রাজ্যম পার্টি কংগ্রেসের সাথে একীভূত হয়।    ২০০৯ সালের নির্বাচন  ২০০৯ সালের নির্বাচনে এই দলটি ২৯৪টি আসনের মধ্যে ১৮টি আসনে জয়লাভ করে। এর প্রধান চিরঞ্জীবী ২টি আসনে প্রতিদ্বন্দিতা করেন এবং তিরুপাটি আসনে জয়লাভ করেন। নির্বাচনে তারা ১৮ শতাংশ সমর্থন লাভ করেন।    তথ্যসূত্র   বিষয়শ্রেণী:২০০৮-এ অন্ধ্রপ্রদেশে প্রতিষ্ঠিত বিষয়শ্রেণী:অন্ধ্রপ্রদেশের বিলুপ্ত রাজনৈতিক দল বিষয়শ্রেণী:২০০৮-এ প্রতিষ্ঠিত রাজনৈতিক দল বিষয়শ্রেণী:২০১১-এ বিলুপ্ত রাজনৈতিক দল
নোয়েলা ট্রিচেক্স (জন্ম: ১৭ অক্টোবর ১৯০৬, হাভানা – মৃত্যুঃ ১৯৮৮, তুলুজ) ছিলেন একজন ফরাসি আনর্কিস্ট এবং আনর্কো-সিন্ডিক্যালিস্ট কর্মী। তিনি আনর্কিস্ট কর্মীদ্বয় পল এবং আলফোঁস ট্রিচেক্স-এর কন্যা ছিলেন এবং তিনি তাদের পদাঙ্ক অনুসরণ করে ফরাসি আনর্কিস্ট আন্দোলনে যুক্ত হন।  তিনি তার মায়ের সাথে স্প্যানিশ গৃহযুদ্ধ চলাকালীন পুইজসারদা-তে থাকা অবস্থায় এক্সপেরিমেন্টে অংশগ্রহণ করেছিলেন। সেখানে, তারা উভয়েই আনর্কিস্ট নীতির উপর ভিত্তি করে স্ব-প্রশাসিত কমিউন প্রতিষ্ঠার কাজে অংশগ্রহণ করেন।   জীবনী  নোয়েলা ট্রিচেক্স ১৭ অক্টোবর ১৯০৬ সালে হাভানা-তে পল ট্রিচেক্স এবং তার সঙ্গী আলফোঁস ট্রিচেক্স-এর মধ্যে জন্মগ্রহণ করেন। উভয়ই ইতিমধ্যে কর্মী ছিলেন এবং ট্রিচেক্স পরিবার ফরাসি আনর্কিস্ট আন্দোলনে একটি পরিচিত নাম। ১৯০৫ সালে, নোয়েলার জন্মের কিছু আগে, পরিবারটি ফ্রান্স ছেড়ে কিউবা চলে যায় এবং ১৯১৯ সালে ফ্রান্সে ফিরে আসে। তার মায়ের মতো, নোয়েলা টুলুজ-এ বিয়েন-এত্রে এন্ড লিবার্তে নামক আনর্কিস্ট গ্রুপে যোগ দেন। তিনি পরবর্তীতে আরেকজন আনর্কো-সিন্ডিক্যালিস্ট, আলেক্সান্দ্র দ্যুরান্ডকে বিয়ে করেন এবং তাদের এক পুত্র হয়, নাম এলি ফ্লোরিয়াল।  ১৯৩৬ সালে, নোয়েলা ট্রিচেক্স তার পুত্র, তার বাবা-মা এবং কিছু ভাই-বোনসহ পুইজসারদা-তে যান, যেখানে তখন সিএনটি-এফএআই-এর নিয়ন্ত্রণে আনর্কিস্ট পরীক্ষা-নিরীক্ষা চলছিল। এই পর্বের শেষে, পুরো ট্রিচেক্স পরিবারসহ, তাকে কমিউনিস্ট কর্তৃক আটক করা হয় এবং কিছু সময় কারাবন্দী থাকতে হয়। পুরো পরিবার ১৯৪০ সালে ফরাসি রঁসিগ্নমঁজ জেনেরাল (আরজি'স) এর ফাইলে নথিবদ্ধ হয়েছে।  তিনি ১৯৮৮ সালে তুলুজে মারা যান।   তথ্যসূত্র   বিষয়শ্রেণী:ফরাসি নারীবাদী বিষয়শ্রেণী:ফরাসি নৈরাজ্যবাদী বিষয়শ্রেণী:১৯৮৮-এ মৃত্যু বিষয়শ্রেণী:১৯০৬-এ জন্ম